armvectores/hy_wikipedia_2023 huggingface dataset:
Մարտինշ Ֆրեյմանիս

Մարտինշ Ֆրեյմանիս (լատիշերեն՝ Mārtiņš Freimanis, փետրվարի 7, 1977(1977-02-07), Լիեպայա, Լատվիական ԽՍՀ, ԽՍՀՄ - հունվարի 27, 2011(2011-01-27), Ռիգա, Լատվիա), լատվիացի երաժիշտ, երգիչ, երգերի հեղինակ, դերասան, հեռուստստեսային աստղ։ Ճանաչում է ձեռք բերել հատկապես Լատվիայում ժամանակին մեծ ժողովրդականություն վայելած «Տումսա» (Tumsa) երաժշտախմբի կազմում 1994 թվականից որպես երգերի հիմնական կատարող հանդես գալու շնորհիվ։


== Կենսագրություն ==
Ֆրեյմանիսը ծնվել է լատվիական նավահանգստային Լիեպայա քաղաքում։ Մանկությունն անց է կացրել մեծ մասամբ Այզուպտե ոչ մեծ քաղաքում։
Նա լատվիական «Տումսա» "Tumsa" ռոք խմբի հիմնական վոկալիստն էր և երգերից շատերի տեքստերի հեղինակը։ Այդ երաժշտախմբի կազմում մասնակցել է բազմաթիվ համերգների, ինչպես նաև՝ վեց երաժշտական ալբոմների թողարկմանը՝ "Microphone Records" ապրանքանիշով (լեյբլով)։ Ֆրեյմանիսը գործակցել է նաև լատվիացի այլ երաժիշտ-կատարողների հետ՝ նրանց համար գրելով երգերի տեքստեր ու նաև երաժշտություն։ Հիշարժան է  հատկապես նրա համագործակցությունը ճանաչված երաժիշտ Լաուրիս Ռեյնիկսի հետ, համագործակցություն, որի արդյունքում ծնունդ են առել Լատվիայում  մեծ ժողովրդականություն վայելող "Putnu Balle" և "Per" երգերը։ Բացի այդ, Լաուրիս Ռեյնիկսի և Յան Կեյի հետ 2000-ական թվականների սկզբներին ստեղծել է F.L.Y. տրիոն, որը, հաղթող ճանաչվելով երգի հանրապետական մրցույթում, 2003 թվականին Լատվիան ներկայացրել է Եվրատեսիլում։ Երկու տարի անց՝ 2005 թվականին նույնպես Մարտինշը մասնակցություն է ունեցել եվրոպական երգի այդ ստուգատես-մրցույթին. Լատվիան ներկայացրած երաժշտախումբը հանդես է եկել նրա հեղինակած "The War Is Not Over" («Պատերազմը դեռ չի ավարտվել») երգի կատարմամբ։
Որպես դերասան՝ Մարտինշ Ֆրեյմանիսը հանդես է եկել "Kaupēns Mans Mīļais"(«Կաուպնե. իմ սիրեկանները») երաժշտական ֆիլմում,  "Neprāta Cena"  («Խելահեղ գին») (LTV), "UgunsGrēks" (TV3) հեռուստասերիալներում և "Man patīk, ka meitene skumst" («Ինձ դուր է գալիս աղջկա թախիծը») ու "Dancis pa Trim" («Երրորդ պարը») գեղարվեստական կինոնկարներում (ի դեպ՝ վերջինը մեծ էկրան է բարձրացել շնորհալի դերասան-երգչի անսպասելի և վաղաժամ մահից հետո)։
2011 թվականի հունվարի 18-ին նրան շտապ կարգով լատվիական վարակաբուժական կենտրոն են տեղափոխել, որտեղ ախտորոշել են շնչուղիների սուր բորբոքում։ Եվ, չնայած հանրապետության մայրաքաղաքի լավագույն բժիշկների գործադրած ջանքերին, սիրված արտիստի կյանքը փրկել այդպես էլ չի հաջողվել. ինն օր անց նա մահացել է։ Ի պատիվ և ի հիշատակ երեսուներեք տարեկան հասակում վախճանված տաղանդավոր արվեստագետի՝ Ռիգայի կենտրոնական հրապարակներից մեկում տեղի է ունեցել սգո միտինգ, հարյուրավոր երաժշտասերներ մոմեր են վառել իրենց երաժշտական կուռքի մեծադիր դիմանկարի առջև։


== Ծանոթագրություններ ==


== Արտաքին հղումներ ==
Мартіньш Фрейманіс у гурті Тумса
Դեննի Սաուսեդո

Դեննի Սաուսեդո (շվեդերեն՝ Danny Saucedo, փետրվարի 25, 1986(1986-02-25), Katarina church parish, Ստոկհոլմ, Ստոկհոլմի լեն, Շվեդիա), շվեդ երգիչ։ 2011 և 2012 թվականներին մասնակցել է Եվրատեսիլի Շվեդիայի ազգային ընտրությանը, սակայն հաջողության չի հասել։
2007 թվականին թողարկել է առաջին, 2008 թվականին երկրորդ, իսկ 2011 թվականին երրորդ ալբոմը։
Սուրբ պայքարի եղբայրություն կամավորական ջոկատ

«Սուրբ պայքարի եղբայրություն» կամավորական ջոկատ։ Կազմավորվել է 1989 թվականին Երևանում։ Ունեցել է շտաբ։ 1989-1994 թվականներին ջոկատը մասնակցել է Հայաստանի Հանրապետության Նոյեմբերյանի (Ոսկեպար, Բաղանիս), Իջևանի (Կիրանց, Բերքաբեր, Լալի), Գորիսի (Շուռնուխ) և Արցախի Հանրապետության Հադրութի (Տող, Ուխտաձոր, Հախալլու, Աղբուլաղ, Խրմնջուր, Պլեթանց, Սարինշեն, Ծամձոր, Մահմեդաձոր, Հողեր), Քարվաճառի (Յանշաղ, Օմարի լեռնանցք) ինքնապաշտպանական և ազատագրական մարտերին։ Մարտական տարբեր գործողությունների ժամանակ հրամանատարներ են եղել Հ. Մարգարյանը, Տ. Հովհաննիսյանը։ Շտաբի պետի պաշտոնը զբաղեցրել է Տ. Հովհաննիսյանը։
Չերվոնայա Զարյա (գյուղ, Զոլոչևի շրջան)

Անվան այլ կիրառումների համար տե՛ս՝ Չերվոնայա ԶարյաՉերվոնայա Զարյա (ուկրաիներեն՝ Червона Зоря), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1923 թվականին։
2001 թվականի տվյալներով Չերվոնայա Զարյա գյուղում բնակվում էր 18 մարդ։ Բնակավայրը զբաղեցնում է 0,352 կմ² տարածք։ Բնակչության խտությունը կազմում էր 51,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միխայիլ Նիկոլաևիչ

Միխայիլ Նիկոլաևիչ Ռոմանով  (ռուս.՝ Михаи́л Никола́евич Романов, հոկտեմբերի 13, 1832(1832-10-13), Պետերգոֆ, Պետերգոֆյան գավառ, Սանկտ Պետերբուրգի նահանգ, Ռուսական կայսրություն - դեկտեմբերի 18, 1909(1909-12-18), Կանն), մեծ իշխան, Նիկոլայ I-ի չորրորդ որդին, գեներալ-ֆելդմարշալ (1878 թ.)։ 1852 թվականից՝ գեներալ ֆելդցայխմայստեր։ Կովկասի փոխարքա և Կովկասյան բանակի հրամանատար (1862-1882 թթ.), 1877-1878 թվականների Ռուս-թուրքական պատերազմների ժամանակ՝ Կովկասյան բանակի գլխավոր հրամանատար։ Պետական խորհրդի նախագահ (1881-1905 թթ.)։ Արտահայտել է ազնվականության պահպանողական շրջանների շահերը։ 


== Ծանոթագրություններ ==
(7563) 1988 BC

(7563) 1988 BC, աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 16-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,67751 ա. մ., առավելագույնը մոտենում է 2,0659 ա. մ. հեռավորության վրա և հեռանում 3,2891 ա. մ.։ Արեգակի շուրջ մեկ ամբողջական պտույտ է կատարում 1600,28 երկրային օրվա ընթացքում, իր ուղեծրով շարժվելով միջինում 0,224961 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7563) 1988 BC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարտոն շրջան (Միսսուրի)

Անվան այլ կիրառումների համար տե՛ս՝ Բարտոն շրջան (այլ կիրառումներ)Բարտոն շրջան (անգլ.՝ Barton County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.538 կմ² է, բնակչությունը՝ 12.402 մարդ (2010 թ. տվյալներով)։ Շրջկենտրոնն է Լամար բնակավայրը։ Կազմավորվել է 1855 թ.։
Մուշավան

Մուշավան (նախկինում հայտնի էր որպես Շորբուլախ և Մուշական անուններով), թաղամաս Հայաստանի մայրաքաղաք Երևանի Էրեբունի վարչական շրջանում։ Գտնվում է Երևանի հարավարևելյան մասում։


== Պատմություն ==
Բնակավայրը նախկինում ունեցել է գյուղի կարգավիճակ, որը մատենագիտության մեջ նշվում է նաև Շորաղբյուր, Շորբուլաղ անուններով։ 1926 թվականին ունեցել է 226, 1939` 381, 1959` 536 հայ բնակիչ։ 1965 թվականից սկսած մտել է Երևան քաղաքի շրջագծի մեջ և պատկանել էրեբունու վարչատարածքին։
Թաղամասի տարածքում է գտնվում Հայաստանի պատմության և մշակույթի անշարժ հուշարձաններից երկուսը՝ բացօթյա կայան «Մուշավան-1»-ը և բացօթյա կայան «Մուշավան-2»-ը։ Առաջինը գտնվում է Ջրվեժ տանող ճանապարհի ձախ կողմում, բլրի վրա և հայտնաբերվել է 1994 թվականին։


== Ծանոթագրություններ ==


== Արտաքին հղումներ ==
Մուշավան բնակավայրը «GEOnet Names Server» կայքում։
Աստերոիդների ցանկ (222401-222500)

Աստերոիդների ցանկ (222301-222400)  • Աստերոիդների ցանկ  • Աստերոիդների ցանկ (222501-222600)
 Աստերոիդների ցանկ (222301-222400)  • Աստերոիդների ցանկ  • Աստերոիդների ցանկ (222501-222600)
Նունե Հովհաննիսյան

Նունե Սուրիկի Հովհաննիսյան (օգոստոսի 4, 1969(1969-08-04), Երևան, Հայկական ԽՍՀ, ԽՍՀՄ), Հայաստանի պետական գործիչ, Հայաստանի Կենտրոնական ընտրական հանձնաժողովի փոխնախագահ։


== Կրթություն ==
1976-1986 թթ. - սովորել և ավարտել է Երևանի թիվ 114 անգլիական թեքումով միջնակարգ դպրոցը։
1988-1994 թթ. - սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1986-1988 թթ. - աշխատել է Երևանի Կլարա Ցետկինի անվան կարի ֆաբրիկաում, ապա՝ Երևանի միջքաղաքային հեռախոսային կայանում որպես բանվորուհի։
1988-1990 թթ. - աշխատել է «Գուգարք» կոոպերատիվում որպես բանվորուհի։
1990-1993 թթ. - Երևանի Խորհրդային շրջանի ժողովրդական դատարանի դատական նիստերի քարտուղար։
1993-1995 թթ. - ՀՀ Գերագույն խորհրդի իրավական հարցերի մշտական հանձնաժողովի գործավար։
1995-1996 թթ. - աշխատել է ՀՀ Գերագույն խորհրդի իրավաբանական բաժնի տեղեկատվական իրավական ապահովման և կոդիֆիկացիոն աշխատանքների ենթաբաժնում որպես վիճակագիր։
1996-1997 թթ. - ՀՀ կենտրոնական ընտրական հանձնաժողովի իրավաբանական բաժնի խորհրդատու։
1997-1998 թթ. - ՀՀ Ազգային ժողովի իրավաբանական ծառայության դատական վերափոխումների իրավական ապահովման բաժնի ավագ խորհրդատու։
1998-2002 թթ. - ՀՀ Ազգային ժողովի իրավաբանական վարչության քրեական և վարչական օրենսդրության փորձաքննության բաժնի գլխավոր մասնագետ։
2002-2006 թթ. - ՀՀ կենտրոնական ընտրական հանձնաժողովի իրավաբանական բաժնի պետ։
2004-2005 թթ. - Ռուս-հայկական (սլավոնական) համալսարանի իրավաբանական ֆակուլտետի դասախոս։
2006-2014 թթ. - ՀՀ կենտրոնական ընտրական հանձնաժողովի իրավաբանական վարչության պետ։
2014 թ. հունիսի 24-ին ՀՀ Նախագահի հրամանագրով ՀՀ Մարդու իրավունքների պաշտպանի առաջարկությամբ նշանակվել է ՀՀ Կենտրոնական ընտրական հանձնաժողովի անդամ՝ վեց տարի պաշտոնավարման ժամկետով։Անկուսակցական է։ Ամուսնացած է, ունի երկու դուստր։


== Ծանոթագրություններ ==
(4510) Շավնա

(4510) Շավնա (անգլ.՝ Shawna), աստերոիդ աստերոիդների հիմնական գոտում։ Հայտնաբերվել է 1930 թվականի դեկտեմբերի 13-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 2,360384 ա. մ., առավելագույնը մոտենում է 2,0337 ա. մ. հեռավորության վրա և հեռանում 2,6871 ա. մ.։ Արեգակի շուրջ մեկ ամբողջական պտույտ է կատարում 1324,56 երկրային օրվա ընթացքում, իր ուղեծրով շարժվելով միջինում 0,271788 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4510) Շավնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մումթազ Մահալ

Մումթազ Մահալ (ապրիլի 27, 1593(1593-04-27), Ագրա, Մեծ Մողոլների կայսրություն - հունիսի 17, 1631(1631-06-17), Բուրհանպուր, Մեծ Մողոլների կայսրություն), օրիորդական անունը Արջումանադ Բանու Բեգամ. Շահ Ջահանի սիրելի կինը։ Մումթազ Մահալը եղել է հայտնի պաշտոնյա Ասաֆ խանի դուստրը։ Տրված անունը նրան տվել է Շահ Ջահանի հայրը՝ Ջահանգիրը. այն նշանակում է «պալատի զարդ»։
Անջուրամանադը ամուսնացել է կայսեր հետ 1612 թ. մայիսի 10-ին, 19 տարեկան հասակում։ Նա ծնել է Շահ Ջահանից 13 երեխա։ 14-րդ զավակի ծննդաբերության ժամանակ Մումթազ Մահալը մահացել է ամուսնու ռազմական ճամբարում, Շահ Ջահանի վրանում։
Կնոջ մահից հետո Շահ Ջահանը հրամայել է կառուցել մարմարե մեծ դամբարան Ագրայում։ Շինարարությունը տևել է 22 տարի։ Այն ստացել է Թաջ Մահալ՝ Հնդկաստանի մարգարիտ անվանումը։


== Ծանոթագրություններ ==


== Արտաքին հղումներ ==
Թաջ Մահալ։
Թաջ Մահալի պատմությունը։
Ֆումե

Ֆումե (ֆր.՝ Fumay), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 3884 մարդ, բնակչության խտությունը` 103.41 մարդ/կմ²: Բնակավայրը զբաղեցնում է 37.56 կմ² տարածք:


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 120 կմ հյուսիս, Շառլվիլ Մեզիեր քաղաքից 25 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2326 աշխատունակ (15-64 տարեկան) բնակիչ, որոնցից ակտիվ էին 1504-ը, իսկ ոչ ակտիվները` 822: Ակտիվության ցուցանիշը կազմում է 64,7 %: 1504 աշխատունակ մարդկանցից աշխատել է 1150 անձ (661 տղամարդ և 489 կին): Գործազուրկ են եղել 354 անձ (190 տղամարդ և 164 կին): 822 անաշխատունակներից 189-ը եղել են աշակերտներ կամ ուսանողներ, 270-ը` թոշակառուներ, իսկ 363-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրաբեն

Անվան այլ կիրառումների համար տե՛ս՝ Գրաբեն (այլ կիրառումներ)
Գրաբեն, շրջապատի նկատմամբ երկրակեղևի իջած տեղամաս, սահմանափակված վարնետվածքներով։ Գրաբենի աշխարհում խոշորագույն համակարգը անցնում է Արևելյան Աֆրիկայով։ Արևմտյան Եվրոպայում խոշոր գրաբեն Հռենոսի հովիտն է, ՌԴ-ում՝ Բայկալի իջվածքը։ Մոլորակային մասշտաբի նման գրաբենները կոչվում են ռիֆտներ, իսկ եզրերից լրացուցիչ խզումներ ունեցողները՝ բարդ։
Անդրեյ Բուկին

Անդրեյ Բուկին (ռուս.՝ Андре́й Анато́льевич Бу́кин, հունիսի 10, 1957(1957-06-10), Մոսկվա, ԽՍՀՄ), խորհրդային գեղասահորդ (սպորտային պարեր սառույցի վրա)։ 1988 թվականին՝ Օլիմպիական չեմպիոն Նատալյա Բեստեմյանովայի հետ, Աշխարհի քառակի և Եվրոպայի հնգակի, Խորհրդային Միության եռակի չեմպիոն։ ԽՍՀՄ սպորտի վաստակավոր վարպետ (1984):


== Կենսագրություն ==
Գեղասահքով սկսել է զբաղվել յոթ տարեկանից՝ ԲԿՄԱ-ում։ 10 տարեկանից սկսել է զբաղվել պարեր սառույցի վրա ձևով, որտեղ էլ մարզվել է Անատոլի Իվանովիչ Պետուխովի ղեկավարությամբ։ 1969 թվականից Անդրեյը սկսել է սահել Օլգա Աբանկինայի հետ Նադեժդա Ստեփանովնա Շիրոկովայի խմբում։ 1977 թվականից տեղափոխվել է Տատյանա Անատոլևնա Տարասովայի խումբ, որտեղ էլ զույգ է կազմել Նատալյա Բեստեմյանովայի հետ։
Նատալյա Բեստեմյանովայի հետ զույգ կազմելով՝ ներկայացրել է Մոսկվան։ Մարզվել է Տատյանա Անատոլևնա Տարասովայի ղեկավարությամբ։
Մոսկվայի ֆիզիկական կուլտուրայի ինստիտուտի շրջանավարտ է։
1989 թվականից աշխատում է Սառույցի մանրաերկի թատրոնում։


== Անձնական կյանք ==
Ծնողները՝ Ալեքսանդրա Դմիտրիևնա և Անատոլի Պավլովիչ, ունի մեծ եղբայր։ Ամուսնացել է երկու անգամ։ Առաջին կինը Օլգա Աբանկինան է (նախկինուն նույնօես գեղասահորդուհի). նրանք որդի ունեն՝ Անդրեյը (ծնվ.՝ 1983): Երկրորդ կինը Ելենա Վասյուկովան է, նրանք ևս որդի ունեն՝ Իվանը (ծնվ.՝ 1993): Իվանը զբաղվում է գեղասահքով և պատանիների կարգում միջազգային մրցաշարերում ներկայացնում է Ռուսաստանը։ Գրան-Պրի-2012/2013 պատանիների կարգի եզրափակչի հաղթող է,  Skate America-2014-ի մեծահասակների մրցանակակիր՝ 2014/15 մրցաշրջանում։


== Սպորտային ձեռքբերումներ ==
Ն. Բեստեմյանովայի հետԱշխարհի չեմպիոն պրոֆեսիոնալների միջև (1991), արծաթե մրցանակակիր (1983)
Օ. Աբանկինայի հետ


== Ծրագրեր ==
Ն. Բեստեմյանովայի հետ


== Պարգևներ ==
Ժակ Ֆավարդի մրցանակի դափնեկիր «Աշխարհի գեղասահքում մեծ ավանդի համար» (1993): Պարգևատրվել է «Ժողովուրդների բարեկամության» և «Աշխատանքային կարմիր դրոշի» շքանշաններով։


== Ծանոթագրություններ ==


== Արտաքին հղումներ ==
"Сайт Театра Ледовых Миниатюр"
Фан-Сайт
Сайт о Бестемьяновой и Букине
Կալկատոջո

Կալկատոջո (ֆր.՝ Quenza), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A048։


== Բնակչություն ==
Համայնքի բնակչությունը 2008 թվականին կազմում էր 490 մարդ։


== Տնտեսություն ==
2007 թվականի տվյալներով 297 աշխատունակ տարիքի մարդկանցից (15-64 տարեկան) 202-ը տնտեսապես ակտիվ էին, 95-ը անգործունակ (ակտիվության ցուցանիշը 68,0 %, 1999 թվականին եղել է՝ 65,5 %)։ 202 աշխատունակ բնակիչներից 177-ը աշխատում էին (98 տղամարդ և 79 կին), անաշխատանք էին 25-ը (11 տղամարդ և 14 կին)։ 95 անգործունակ մարդկանցից 14-ը աշակերտներ կամ ուսանողներ են, 35-ը թոշակառու, 46-ը անաշխատունակ էին այլ պատճառներով։
2008 թվականին կոմունայում հաշվվել են 231 հարկատու տնտեսություններ, որտեղ ապրել է 490 մարդ։ Միջին եկամուտը մեկ մարդու հաշվով կազմել է 19 071 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կալկատոջոյի վիճակագրության ազգային ինստիտուտ (ֆր.)
«Կալկատոջո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Ժան Լյուրսա

Ժան Լյուրսա (ֆր.՝ Jean Lurçat, հուլիսի 1, 1892(1892-07-01)[…], Բրիեր - հունվարի 6, 1966(1966-01-06)[…], Սեն Պոլ դը Վանս), ֆրանսիացի նկարիչ։ 
Գորգերի իր էսքիզներով փորձել է նպաստել գորգագործության վերածննդին Ֆրանսիայում։ Դիմելով ֆրանսիական գոբելենի ավանդույթներին, հետևելով Ժամանակակից դեկորատիվ արվեստի որոնումներին՝ ստեղծել է պաթետիկ, երևակայական, խորհրդանշական գործեր («Երգ խաղաղության», 1957-1963, Անժեի քաղաքապետարան)։ Հայտնի է նաև որպես նկարազարդող, խեցեգործ, բեմանկարիչ։


== Ծանոթագրություններ ==
Չաչխրիալ

Չաչխրիալի  (վրաց.՝ ჩაჩხრიალა), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Ախմետայից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ՝ վրացիներ (91,4%) և օսեր (8,6%)։


== Ծանոթագրություններ ==
Կյուրիի ջերմաստիճան

Կյուրիի ջերմաստիճան, Կյուրիի կետ (Պիեռ Կյուրիի անունով), երկրորդ կարգի ֆազային անցման ջերմաստիճան, անցում, որը կապված է նյութի սիմետրիայի հատկությունների թռիչքաձև փոփոխության հետ։ Օրինակ, Կյուրիի կետում ֆեռոմագնիսական նյութերը (երկաթ, կոբալտ, նիկել և այլն) կորցնում են բնորոշ մագնիսական հատկությունները և այդ կամ ավելի բարձր ջերմաստիճանում վերածվում են սովորական պարամագնիսների (տես Պարամագնիսականություն)։ Կյուրիի կետը երկաթի համար 1042K է, կոբալտի համար՝ 1393K, նիկելի համար՝ 631K։ Համանման ձևով Կյուրիի կետում սեգնետոէչեկտրիկները կորցնում են բնորոշ էլեկտրական հատկությունները՝ վերածվելով սովորական դիէչեկտրիկների։ Որոշ սեգնետոէլեկտրիկներ, բացի, այսպես կոչված, վերին Կյուրիի կետից, ունեն նաև ներքին Կյուրիի կետ (սեգնետային աղի համար՝ համապատասխանաբար 297K և 225K)։ Կյուրիի կետի մերձակայքում տեղի են ունենում նյութի ֆիզիկական շատ հատկությունների յուրօրինակ փոփոխություններ, որոնք մաքսիմումի են հասնում Կյուրիի կետում. այս հանգամանքը սովորաբար օգտագործվում է ֆազային անցման ջերմաստիճանը որոշելու համար։
Արմֆոն 0505

Արմֆոն 0505 (TSD Quadra A0505P), Արմֆոն 5 դասի սմարթֆոն, որը նախագծել և արտադրել է հայկական TSD ընկերությունը։ Հեռախոսը ներկայացվել է 2016 թվականի հունիսի 6-ին և նույն օրը հանվել է վաճառքի։
2016 թվականի դեկտեմբերից Արմֆոնը սմարթֆոնների վաճառք սկսեց նաև ռուսական շուկայում։


== Տես նաև ==
TSD
Արմֆոն


== Ծանոթագրություններ ==


== Արտաքին հղումներ ==
ArmPhone 5-ը TSD-ի պաշտոնական կայքում Archived 2016-06-10 at the Wayback Machine. (անգլ.)
Հայկական առաջին՝ ArmPhone սմարթֆոնները արդեն վաճառքում են
Կոբի Բրայանտի մահ

2020 թվականի հունվարի 26-ի առավոտյան Sikorsky S-76B ուղղաթիռը վթարի է ենթարկվել Քալաբասասում, Կալիֆոռնիա նահանգ, Լոս Անջելեսից մոտ 30 մղոն հյուսիս-արևմուտք։ Ուղղաթիռի մեջ էին նախկին բասկետբոլիստ Կոբի Բրայանտը, նրա դուստրը՝ Ջանան, ընտանիքի 6 ընկերները և օդաչուն։


== Նախապատմություն ==
Կոբի Բրայանտը հաճախ ուղղաթիռից օգտվում է Լոս Անջելեսում խցանումներից խուսափելու համար։


== Վթար ==
2020 թվականի հունվարի 26-ին, ժամը 17։06-ին, Բրայանտը մեկնել է Օրինջ շրջանի Ջոն Ուեյն (SNA) օդանավակայանից, 1991 թվականի N72EX թողարկման Sikorsky S-76 Spirit ուղղաթիռով՝ իր 13-ամյա դստեր՝ Ջաննայի, նրա 13-ամյա թիմակիցների՝ Ալիսա Ալտոբելիի, Փեյթոն Չեստերի և նրանց ծնողների՝ Քերի և Ջոն Ալտոբելիի, Սառա Չեստերի, Քրիստինա Մաուզերի և օդաչու Արա Զոբայանի հետ։ Թռիչքային ձայնագրությունները ցույց են տվել, որ ուղղաթիռը նույն թռիչքն է կատարել նախօրեին՝ առանց միջադեպի։


== Ռեակցիաներ ==

Մոտ 200 մարդ է հավաքվել աղետի վայրից ոչ հեռու գտնվող բլրի ստորոտին, նրանցից ոմանք հագել էին Բրայանտի մարզաշապիկները և բասկետբոլի գնդակներ էին պահում։
Բրայանտին մի քանի անգամ հիշատակել են այդ երեկո Գրեմմի 62-րդ մրցանակաբաշխության ժամանակ։ Շոուի ընթացքում հաղորդավար Ալիշա Քիզ ու Boyz II Men-ը կատարել են «It 's s So Hard to Say Goodbye to Yesterday» երգը՝ ի պատիվ Բրայանտի, իսկ մյուս կատարողները, այդ թվում՝ Lil Nas X-ը, Լիզզոն, H.E.R.-ը և DJ Khaled-ը, իրենց ելույթներում ներառել են Բրայանտի հարգանքի տուրքը։


== Ծանոթագրություններ ==


== Արտաքին հղումներ ==
«1991 Sikorsky S76B, N761LL»։ State of Illinois։ Property Surplus  Auction and pictures of N761LL, the original registration of the helicopter involved
Վազգեն Ասատրյան

Վազգեն Ժորժի Ասատրյան (սեպտեմբերի 22, 1958(1958-09-22), Երևան, Հայկական ԽՍՀ, ԽՍՀՄ), հայ երաժիշտ, կոնտրաբասահար, բաս կիթառահար, հարվածային գործիքներ նվագող, դերասան, ՀՀ մշակույթի վաստակավոր գործիչ (2014)։


== Կենսագրություն ==
Վազգեն Ասատրյանը ծնվել է 1958 թվականի սեպտեմբերի 22-ին, Երևան քաղաքում։ Ավարտել է Երևանի Անտոն Չեխովի անվան թիվ 55 դպրոցը, 2 տարի սովորել է Սայաթ-Նովայի անվան երաժշտական դպրոցի կոնտրաբասի բաժնում (դասատու՝ Հ. Մհերյան)։ 14 տարեկանից Վազգեն Ասատրյանը ուսումը շարունակել է Երևանի Ռ.Մելիքյանի անվան երաժշտական ուսումնարանի կոնտրաբասի բաժնում, իսկ 1985 թվականից՝ Մոսկվայի թատերարվեստի ինստիտուտում։
Որպես բաս-կիթառահար 1978 թվականից նվագել է «Հայհամերգ», «Էրեբունի», 1979 թվականից` «Արմինա», «Երևան» խմբերում։ Որպես բաս-կիթառահար և թմբկահար 1981-1983 թվականներին աշխատել է Մոսկվայում՝ խորհրդային և ռուս երաժիշտ, կոմպոզիտոր Ստաս Նամինի խմբում։ 1983 թվականից եղել է Երևանի մարզահամերգային համալիրի գլխավոր հնչյունային ռեժիսորը, 2015-2018 թվականներին՝ տնօրենը։
1980-ական թվականներին Լևոն Մալխասյանի հետ կազմակերպել է մի քանի ջազային փառատոներ, նվագել է երևանյան ռեստորաններում, ակումբներում։ 1983-1985 թվականներին դասավանդել է Գեղագիտության ազգային կենտրոնում։ 1989 թվականին եղել է «Յուրմալա 89» միջազգային երաժշտական մրցույթի ծրագրի տնօրենը, 1990 թվականին՝ Մոսկվայի «Սոյուզկոնցերտ» միավորման ծրագրերի տնօրենը, ԽՍՀՄ կենտրոնական հեռուստատեսության «Տարվա 
երգ» նախագծի փոխտնօրենը։
1989-1991 թվականներին Վազգեն Ասատրյանը սովորել է Տաշքենդի համալսարանի ֆինանսներ և էկոնոմիկայի ֆակուլտետում։ 1994-1997 թվականներին նա ղեկավարել է ՀՀ ՊՆ արտաքին տնտեսական կապերի վարչության պետի տեղակալի պաշտոնը։ 1995-2007 թվականներին հիմնադրել և ղեկավարել է «Փարիզյան սուրճ» ընկերությունը։ 2005 թվականին ստեղծել է «Երգում է 70-ականների Երևանը» նախագիծը, որի շրջանակներում անցկացրել է համերգներ, հեռուստանախագծեր։
2008 թվականին Մոսկվայում, ռուս-հայկական բարեկամության ամրապնդման գործում ունեցած ավանդի համար, Վազգեն Ասատրյանը արժանացել է ՌԴ «Պետրոս Առաջին» ոսկե մեդալի։
2010 թվականին Աշոտ Աղաբաբյանի հետ համատեղ հիմնադրել է «Ֆրանսիական սուրճ» ընկերությունը։
2013 թվականին Դաթոյի դերում խաղացել է Կարեն Ադամյանի «Շախմատիստի համախտանիշ» հեռուստասերիալում։
2014 թվականին Վազգեն Ասատրյանն արժանացել է Հայաստանի մշակույթի վաստակավոր գործչի կոչմանը, իսկ 2016 թվականին Երևանի քաղաքապետ Տարոն Մարգարյանը մայրաքաղաքի 2798-րդ տարեդարձի առթիվ երաժշտին պարգևատրել է «Արգիշտի առաջին» շքանշանով։


== Ծանոթագրություններ ==


== Արտաքին հղումներ ==
Этот настоящий ереванец Вазген Асатрян
Փ/Ֆ «Վազգեն Ասատրյան. Դո մաժոր»
Իմ Երևանը. Վազգեն Ասատրյան
Մեր մեջ ասած - Վազգեն Ասատրյան
Կիժինգի (Բաիա)

Կիժինգի (պորտ.՝ Quijingue), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Էուկլիդիս դա Կունյա գավառի կազմի մեջ։ Բնակչությունը կազմում է 28 139 մարդ՝ 2006 թվականի տվյալներով։ Գրավում է 1 271,069 կմ2 տարածք։ Բնակչության խտությունը՝ 22,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 50.798.071,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.858,76 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,526 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բիելլա

Բիելա  (իտալերեն՝ Biella), քաղաք Իտալիայի Պիեմոնտ մարզի Բիելլա գավառում։
2012 թվականի մարդահամարի տվյալներով բնակչությունը կազմում է 43,733 մարդ։ Տեղակայված է Թուրինից մոտավորոպես 80 կմ դեպի հյուսիս-արևելք և նույնքան էլ Միլանից դեպի հյուսիս-արևմուտք։ Քաղաքի մասին առաջին հիշատակումները հանդիպում են Լյուդովիկ Առաջինի (լատ.՝ Hludovicus Pius, ֆր.՝ Louis le Pieux, գերմ.՝ Ludwig der Fromme) աշխատություններում, որտեղ քաղաքը նշվում է Բուգելա անվանումով։ Մինչև 1379 թվականը պատկանել է Վերչելի կոմսին։
Քաղաքը հարուստ է հուշարձաններով, որոնց թվում է տաճար-եկեղեցին, որը կառուցվել է 1402 թվականին։


== Հայտնի մարդիկ ==


== Հիմնական ապրանքանիշեր ==
Կերուտի (Cerruti, 1881) (հագուստ)
Էրմենիջիլդո Զեյնա (Ermenegildo Zegna) (հագուստ)
Ֆիլա (Fila) (սպորտային հագուստ)
Սելա բանկային համակարգ (Banca Sella) (բանկ)
Մենբրեա (Menabrea) (գարեջուր)


== Քույր քաղաքներ ==
 Ճապոնիա Կիրյու (Kiryu)
 Պերու Արեքուիպա (Arequipa)
 Ֆրանսիա Տուրքոինգ (Tourcoing)
 Չինաստան Վեյհայ ( Weihai)


== Պատկերասրահ ==

		
		
		
		


== Ծանոթագրություններ ==
Ճերմակաձոր

Ճերմակաձոր, գետակ Հայաստանի Լոռու մարզում, Գետառվի ձախ օժանդակը։ Սկիզբ է առնում Աչքասար լեռան արևելյան լանջերից և մայր գետին է միախառնվում Նորամուտ գյուղից 7 կմ հյուսիս-արևմուտք։ Երկարությունը` 8 կմ։


== Ծանոթագրություններ ==
Յագոդնայա Պոլյանա (գյուղ, Տատիշչևսկի շրջան)

Անվան այլ կիրառումների համար տե՛ս՝ Յագոդնայա ՊոլյանաՅագոդնայա Պոլյանա (ռուս.՝ Ягодная Поляна), գյուղ Ռուսաստանի Սարատովի մարզի Տատիշչևսկի շրջանի կազմում։
Բնակչությունը վերջին գրանցված տվյալներով կազմում էր 885 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորինսկոե

Բորինսկոե (ռուս.՝ Боринское), գյուղ Ռուսաստանի Լիպեցկի մարզի Լիպեցկի շրջանի կազմում։
Բնակչությունը ըստ վերջին գրանցված տվյալների կազմում էր 6722 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլյա Նուրիջանյան

Օլյա Յուրիկի Նուրիջանյան (ապրիլի 21, 1978(1978-04-21), Երևան, Հայկական ԽՍՀ, ԽՍՀՄ), հայ երաժշտագետ, արվեստագիտության թեկնածու (2011)։


== Կենսագրություն ==
Օլյա Նուրիջանյանը ծնվել է 1978 թվականի ապրիլի 21-ին Երևանում։  1996 թվականին ավարտել է Երևանի Պյոտր Չայկովսկու անվան երաժշտական դպրոցի տեսության բաժինը, 2001 թվականին՝ Երևանի պետական կոնսերվատորիայի վոկալ-տեսության ֆակուլտետի երաժշտագիտության բաժինը (ղեկ.՝ Զարուհի Տեր-Ղազարյան), իսկ 2004 թվականին՝ ասպիրանտուրան (գիտական ղեկավար՝ Աննա Արևշատյան)։ 2006 թվականին ավարտել է Երևանի հեռուստա- և ռադիոհաղորդավարների դպրոցը (ղեկ.՝ Ս. Ալեքսանյան)։
2001-2005 թվականներին դասավանդել է Երևանի Պյոտր Չայկովսկու անվան երաժշտական դպրոցում, 2001 թվականից աշխատել Երևանի պետական կոնսերվատորիայի ձայնադարանում, գրադարանում, 2004 թվականից (2018 թվականից՝ գիտքարտուղար) երաժշտության պատմության ամբիոնում վարում է «Արտասահմանյան երաժշտության պատմություն», «Վոկալ արվեստի պատմություն», «Հայ վոկալ արվեստի պատմություն» դասընթացները։ 2006 թվականին սկսել է աշխատել «Վէմ» ռադիոկայանում (2008-2013 թվականներին՝ երաժշտական խմբագիր) «Հայ կոմպոզիտորներ և կատարողներ» հեղինակային հաղորդաշարը (ուղիղ եթերում՝ 2014 թվականից)։ 
2011 թվականին կատարելագործվել է «Deutsche Welle» - Akademie-ում։ 
Հեղինակել է մի շարք հոդվածներ։


== Ծանոթագրություններ ==


== Արտաքին հղումներ ==
Ջուզեպպե Վերդի. Օլյա Նուրիջանյան
[aravot.am/tag/օլյա-նուրիջանյան/ Օլյա Նուրիջանյանի հեղինակած հոդվածները «Առավոտ» պարբերականի կայքում]
Նովայա Գրեբլյա (գյուղ, Ռոմնիի շրջան)

Անվան այլ կիրառումների համար տե՛ս՝ Նովայա ԳրեբլյաՆովայա Գրեբլյա (ուկրաիներեն՝ Нова Гребля), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Նովայա Գրեբլյա գյուղում բնակվում էր 415 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 22


== Դեպքեր ==
Հերովդես I Մեծը Երուսաղեմում սկսում է ը Երկրորդ Տաճարի վերակառուցումը։


== Ծնունդներ ==


== Մահեր ==
Զիկի (այլ կիրառումներ)

Զիկի, կարող է վերաբերել՝

Զիկի - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Զիկի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ալտու Բոա Վիստա

Ալտու Բոա Վիստա (պորտ.՝ Alto Boa Vista), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու գավառի հյուսիսարևմտյան մասում։ Բնակչությունը կազմում է 4645 մարդ՝ 2006 թվականի տվյալներով։ Գրավում է 2 241,826 կմ² տարածք։ Բնակչության խտությունը՝ 2,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 28.047.992,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.100,76 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,708 (տվյալները ՄԱԿ-ի զարգացման ծրագրի)


== Ծանոթագրություններ ==
Կոստանդին Նազարեթյան

Կոստանդին Լևոնի Նազարեթյան (հունիսի 15, 1921(1921-06-15), Երևան, Հայկական ԽՍՀ), հայ դատաբժիշկ, թունաբան։ Բժշկական գիտությունների դոկտոր (1967), պրոֆեսոր (1968)։
Արյունաբան Միհրան Նազարեթյանի հայրը։


== Կենսագրություն ==
Կոստանդին Նազարեթյանը ծնվել է 1921 թվականին Երևանում։ 1953 թվականին ավարտել է Երևանի բժշկական ինստիտուտը։  1979-1991 թվականներին եղել է Թունաքիմիկատների, պոլիմերների և պլաստմասսաների հիգիենայի և թունաբանության ՀամԳՀԻ հայկական մասնաճյուղի տնօրեն, 1991 թվականից՝ Երևանի բժշկական ինստիտուտի դատական բժշկության ամբիոնի պրոֆեսոր։
Աշխատանքները վերաբերում են թունաքիմիկատների թունաբանության հարցերին։ Ուսումնասիրել է գրանոզանով կենցաղային թունավորումները, մշակել դրանց կլինիկաախտաբանական պատկերը, առաջարկել բուժման հատուկ եղանակ և կանխարգելման միջոցներ։


== Երկեր ==
Бытовые отравления гранозаном, Ереван, 1971.
Դատական բժշկության դասընթաց, ուսումնական ձեռնարկ, Երևան, 1978 (համահեղինակ)։
Բժշկական բարոյագիտության և մասնագիտական իրավախախտումների որոշ հարցեր, Երևան, 1979 (համահեղինակ)։
Բժշկական գիտելիքներ պրոպագանդելու առանձնահատկությունները, Երևան, 1985 (համահեղինակ)։
Всесоюзная конференция "Актуальные гигиенические проблемы охраны здоровья населения", тез. докл., Ереван, 1987.
Սեռական դաստիարակության հիմնական հարցերը մանկության և սեռական հասունացման շրջանում։ Երևան, 1990։
Մի քանի խորհուրդ նորապսակներին։ Երևան, 1991։
Դատական բժշկություն, դասագիրք, Երևան, 1995 (համահեղինակ)։


== Ծանոթագրություններ ==
S/2006 S 3

S/2006 S 3, Սատուրնի անկանոն բնական արբանյակներից է, ունի հակադարձ շարժում։
Գրոսդերշաու

Գրոսդերշաու (գերմ.՝ Großderschau), քաղաք Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Բնակչությունը 492 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 20,00 կմ² տարածք։ Պաշտոնական կոդ՝ 12 0 63 112։
Քաղաքը ստորաբաժանվում է 4 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
(802) Էպիաքսա

(802) Էպիաքսա (անգլ.՝ Epyaxa), աստերոիդ աստերոիդների հիմնական գոտում։ Հայտնաբերվել է 1915 թվականի մարտի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,195955 ա. մ., առավելագույնը մոտենում է 2,0237 ա. մ. հեռավորության վրա և հեռանում 2,3682 ա. մ.։ Արեգակի շուրջ մեկ ամբողջական պտույտ է կատարում 1188,59 երկրային օրվա ընթացքում, իր ուղեծրով շարժվելով միջինում 0,302879 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,2° անկյուն։
Էպիաքսա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(802) Էպիաքսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զբոսաշրջության էկոլոգացում

Զբոսաշրջության էկոլոգացում, հասարակության և բնության միջև հարաբերությունների օպտիմալացման և ներդաշնակեցման հետ կապված գործառույթներ զբոսաշրջության ոլորտում։ Էկոլոգացումը տեխնոլոգիական, կառավարման և իրավական մեթոդների համալիրի ներդրման գործառույթն է, որը հնարավորություն է տալիս բարձրացնել բնական ռեսուրսների օգտագործման արդյունավետությունը։
Մարդու բնական կանաչ հետքերը էկոարհետնրի վրա էկոլոգացման երաշխիքն է։
Տեխնոլորտի բացառում էկոզբոսաշրջային տարածքներում։
Բերնաշովկա

Բերնաշովկա (ուկրաիներեն՝ Бернашівка), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1380 թվականին։
2001 թվականի տվյալներով Բերնաշովկա գյուղում բնակվել է 209 մարդ։ Բնակավայրը զբաղեցնում է 1,7 կմ² տարածք։ Բնակչության խտությունը կազմել է 122,94 մարդ/կմ²։


== Կրոն ==
Գյուղից ոչ հեռու գտնվում է համանուն սլավոնական բնակավայրը՝ մի քանի մշակութային շերտերով։ Գյուղում գործում է Ուկրաինայի ուղղափառ եկեղեցու Մոգիլև-Պոդոլսկի թեմի Մուրովանոկուրիլովեց դեկանատան Սուրբ Բարեխոսության եկեղեցին։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլս Մոնկլեն

Սոլս Մոնկլեն (ֆր.՝ Saulces-Monclin), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 646 մարդ, բնակչության խտությունը` 31.93 մարդ/կմ²։ Բնակավայրը զբաղեցնում է 20.23 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 413 աշխատունակ (15-64 տարեկան) բնակիչ, որոնցից ակտիվ էին 309-ը, իսկ ոչ ակտիվները` 104։ Ակտիվության ցուցանիշը կազմում է 74,8 %։ 309 աշխատունակ մարդկանցից աշխատել է 286 անձ (162 տղամարդ և 124 կին)։ Գործազուրկ են եղել 23 անձ (11 տղամարդ և 12 կին)։ 104 անաշխատունակներից 19-ը եղել են աշակերտներ կամ ուսանողներ, 40-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հայուհյաց բարեգործական ընկերություն

Հայուհյաց բարեգործական ընկերություն, հայ կանանց և օրիորդների ընկերություն Թիֆլիսում։ Հիմնվել է 1882 թվականի մարտի 7-ին։ Կանոնադրությունը մշակվել է 1880 թվականին, հաստատվել Կովկասի փոխարքայի պաշտոնակատար, գեներալ, իշխան Մ. Տ. Լոռիս-Մելիքովի կողմից, 1881 թվականի դեկտեմբերի 31-ին։ Ուներ մշտական գործող վարչություն, իսկական, մշտական և պատվավոր անդամներ (1882—1907 թվականին՝ 3844 իսկական, 80 մշտական և 3 պատվավոր անդամ)։ Հայուհյաց բարեգործական ընկերությունը իր գործունեությունը ծավալել է միայն Թիֆլիսում։ Նրա կազմում իսկական անդամներ կային նաև Բաքվից, Մոսկվայից, Վլադիկավկազից (այժմ՝ Օրջոնիկիձե), Թավրիզից, Աստրախանից, Բաթումից, Գորիից, Կարսից, Երևանից (ընդամենը 34 հոգի)։ Կազմակերպել է հանդիսավոր երեկոներ, ցերեկույթներ, ներկայացումներ, պարահանդեսներ, հրապարակային դասախոսություններ, որոնցից ստացված գումարները ծախսվել են ընկերության կարիքների համար։ Սերտ կապեր է պահպանել Կովկասի հայոց մյուս բարեգործական ընկերությունների հետ։ Նրա միջոցներով Թիֆլիսում գործել են 10 ծխական-եկեղեցական դպրոց և մեկ մանկապարտեզ։ Բացել է նաև կար ու ձևի, ձեռագործի, խոհարարական դասընթացներ, լվացքատուն, կազմակերպել ձրի ուսուցչական դասընթացներ, օգնել բնական աղետներից տուժածներին, աղքատներին և կարիքավորներին։ Հայուհյաց բարեգործական ընկերությունը Կովկասի փոխարքային ներկայացրել է ամենամյա հաշվետվություն։ 1907 թվականից Հայուհյաց բարեգործական ընկերությունը կոչվել է «Կովկասյան հայուհյաց բարեգործական ընկերություն» և իրավունք ստացել մասնաճյուղեր ունենալու Կովկասի հայաբնակ քաղաքներում։ Ընկերությունը բեղմնավոր գործունեություն է ծավալել առաջին համաշխարհային պատերազմի տարիներին և հետագայում։ Նյութական օգնություն է ցույց տվել Կովկասի ռուսական բանակին և հայ կամավորական խմբերին։ Օգնել է նաև Արևմտյան Հայաստանի գաղթականներին։ Տարբեր տարիների նրա կազմում հայրենանվեր գործ են կատարել Վարվառա Ռոստինյանը, Լիդա Թամամյանը, Գայանե Հովհաննիսյանը, Կատարինե Բոստանյանը, Մարիամ Խատիսյանը, Սոֆյա Արղության-Երկայնաբազուկը, Գայանե Քալանթարյանը, Նվարդ Ալիխանյանը, Կատարինե Լիսիցյանը և ուրիշներ։ Արձակվել է 1921 թվականի գարնանը։
Միջգյուղյա ճանապարհ

«Միջգյուղյա ճանապարհ» (ռուս.՝ «Просёлок»), ռուս նկարիչ Ալեքսեյ Սավրասովի (1830-1897) նկարը, որ ստեղծվել է 1873 թվականին։ Ներկայում ընդգրկված է Տրետյակովյան պատկերասրահի հավաքածուում (ինվ. 829)։ Նկարի չափերը՝ 70 × 57 սմ։


== Պատմություն ==
Ալեքսեյ Սավրասովը «Միջգյուղյա ճանապարհ» նկարն ստեղծել է 1873 թվականին։ Երբ նկարն արդեն պատրաստ էր, Սավրասովն այն չի ուղարկել Գեղարվեստական շրջիկ ցուցահանդեսների ընկերության (պերեդվիժնիկներ) ցուցահանդեսին, այլ նվիրել է իր ընկերոջը՝ նկարիչ Իլարիոն Պրյանիշնիկովին։ Միայն քսան տարի անց՝ 1893 թվականին, նկարը ցուցադրվել է ցուցահանդեսներից մեկում և արժանացել դրական արձագանքների։ Նույն 1893 թվականին Իլարիոն Պրյանիշնիկովն այն նվիրել է Տրետյակովյան պատկերասրահին։


== Նկարագրություն ==

Նկարում պատկերված է անձրևից ողողված գյուղական ճանապարհ, որ ծածկված է ջրափոսերով ու ցեխով։ Հավանաբար տեղատարափ անձրևը տեղացել է շատ կարճ ժամանակ առաջ. երկինքը պատված է ամպերով, իսկ քամին շարունակում է ճոճել ճանապարհի երկայնքով աճած ծառերը (ուռենիներ)։ Ամպերի հետևից անցնում են արևի շողերը, իսկ ճանապարհից ձախ երևում է թարմ խոտի վառ կանաչը։
Նկարը փոխանցում է կարոտի ու միայնության զգացում  և արտացոլում բարդ հոգեբանական վիճակը, որում գտնվել է նկարիչը դրա ստեղծումից առաջ։


== Արձագանքներ ==
Արվեստագետ Նիկոլայ Նովոուսպենսկին Ալեքսեյ Սավրասովի «Միջգյուղյա ճանապարհ» նկարը կոչել է «նկարչի մեծագույն ստեղծագործություններից մեկը» և ասել, որ այն իր գեղարվեստական ուժով և բովանդակությամբ կարող է համեմատվել նկարչի ամենահայտնի կտավի՝ «Սերմնագռավները վերադարձան» նկարի հետ։ Նա նաև գրել է.

Արվեստագետ Ֆաինա Մալցևան «Միջգյուղյա ճանապարհ» նկարը կոչել է «նորարարական գեղանկարչության ու կերպարային կառուցվածքի» տեսանկյունից և նշել նկարչի լուծման համարձակություն, որ սահմանափակվել է միայն անձրևից ողողված գոյւղական ճանապարհի մոտիվով, որը տիպական էր լքված հեռավոր գյուղերի կերպարի համար։ Նա գրել է, թե «մենք հազիվ թե գտնենք Սավրասովի արվեստում այլ ստեղծագործություններ, որոնք «Միջգյուղյա ճանապարհի» նման կդառնային նրա արվեստի երկրորդ գագաթ «Սերմնագռավներից» հետո»։


== Ծանոթագրություններ ==


== Արտաքին հղումներ ==
«Սայլուղի» նկարը Տրետյակովյան պատկերասրահի տվյալների բազայում
«Саврасов Алексей Кондратьевич — Проселок, 1873» (HTML)։ www.art-catalog.ru։ Վերցված է 01.03.2015
Վոզնեսենսկոե (գյուղ, Գլուխովի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ուկրաիներեն՝ Вознесенське), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Վոզնեսենսկոե գյուղում բնակվում էր 1 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենիգնո Ակինո III

Բենիգնո Ակինո (թագալերեն՝ Benigno Simeon Cojuangco Aquino III, փետրվարի 8, 1960(1960-02-08)[…], Մանիլա, Ֆիլիպիններ - հունիսի 24, 2021(2021-06-24), Quezon City, Մետրո Մանիլա, Ֆիլիպիններ), ֆիլիպինյան քաղաքական և պետական գործիչ, Ֆիլիպինների նախագահը 2010 թվականի հունիսի 30-ից մինչև 2016 թվականի հունիսի 30-ը։ Ֆիլիպինների լիբերալ կուսակցության ղեկավար։
Բենիգնո Ակինոն` որպես Ֆիլիպինների լիբերալ կուսակցության ղեկավար, վաստակել է առավելագույն ձայներ ֆիլիպինյան նախագահական ընտրություններում և 2010 թվականի մայիս 10-ին ընտրվել Ֆիլիպինների 15-րդ նախագահ։


== Պարգևներ ==
 Ինդոնեզիա — առաջին կարգի ինդոնեզական պատվո շքանշան (2014)


== Ծանոթագրություններ ==


== Արտաքին հղումներ ==
պաշտոնական կայք
պաշտոնական պրոֆիլը սենատի կայքում
Sen. Ninoy Aquino’s last letter to Noynoy
Бенигно Акино, президент Филиппин//Передача радиостанции "Эхо Москвы"
(9156) Մալանին

(9156) Մալանին (անգլ.՝ Malanin), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 15-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,183759 ա. մ., առավելագույնը մոտենում է 1,8558 ա. մ. հեռավորության վրա և հեռանում 2,5117 ա. մ.։ Արեգակի շուրջ մեկ ամբողջական պտույտ է կատարում 1178,71 երկրային օրվա ընթացքում, իր ուղեծրով շարժվելով միջինում 0,30542 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9156) Մալանին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենադ Լուլիչ

Սենադ Լուլիչ (բոս․՝ Senad Lulić, հունվարի 18, 1986(1986-01-18), Մոստար, Հերցեգովինա-Ներետվա կանտոն), բոսնիացի ֆուտբոլիստ, իտալական «Լացիոյի» կիսապաշտպան։


== Կարիերա ==


=== Ակումբային ===
Պատանի ժամանակ տեղափոխվել է Շվեյցարիա, որտեղ սկսել է մտնել պրոֆեսինալ ակումբներ. «Կուր 97», «Բելլինցոնա», «Գրասսխոպպերս», «Յանգ Բոյզ»։ 2011 թվականի հունիսի 16-ին 5-ամյա պայմանագիր է կնքել իտալական «Լացիոյի» հետ։ Տրանսֆերի արժեքը՝ 3 միլիոն եվրո։ «Արծիվների» կազմում նորամուտը նշել է 2011 թվականի սեպտեմբերի 9-ին Սերիա Ա-ում՝ «Միլանի» դեմ խաղում (ոչ ոքի 2:2), իսկ առաջին գոլը խփել է 2011 թվականի հոկտեմբերի 23-ին «Բոլոնյայի» դարպասին (հաղթանակ 2:0 հաշվով)։


=== Հավաքականում ===
2008 թվականի հունիսի 1-ին Բոսնիա և Հերցոգովինան խաղաց Ադրբեջանի հավաքականի հետ, սակայն հիմնական կազմ հրավիրված բոլոր ֆուտբոլիստները մերժեցին, որպեսզի Մեխո Կոդոյին պաշտոնից ազատեն։ Նա Բոսնիա և Հերցեգովինայի գլխավոր մարզիչն էր և պաշտոնում նշանակվել էր որոշ ժամանակ առաջ։ 2 տարի անց օգոստոս ամսին նրան կրկին հրավիրեցին հավաքական, Չեմպիոնների Լիգայի խմբային փուլում լավ հանդես գալու համար։ Սաֆետ Սուշիչը հրավիրեց մասնակցելու Եվրո 2012-ի ընտրական փուլում Լյուքսեմբուրգի և Ֆրանսիայի հավաքականի դեմ խաղերին մասնակցելու։ Լուլիչը 2 հանդիպումներն էլ անցկացրեց ձախ պաշտպանի դիրքում։


== Նվաճումներ ==
Իտալիայի գավաթի հաղթող - 2012-13


== Վիճակագրություն ==


== Ծանոթագրություններ ==


== Արտաքին հղումներ ==
Էջը «Լացիոյի» պաշտոնական էջում (իտալ.)
Էջը Transfermarkt.de-ում(չաշխատող հղում) (գերմ.)
Էջը Շվեյցարական Սուպերլիգայի պաշտոնական կայքում (գերմ.)
Էջը ita.worldfootball.net կայքում (գերմ.)
Վիճակագրութունը National Football Teams կայքում(անգլ.)
Ֆրանսիսկո Գովինյո Լիմա

Ֆրանսիսկո Գովինյո Լիմա (բրազ.-պորտ.՝ Francisco Govinho Lima, ապրիլի 17, 1971(1971-04-17), Մանաուս, Բրազիլիա), բրազիլացի ֆուտբոլիստ, խաղացել է կիսապաշտպանական գծում, իսկ հետագայում՝ որպես մարզիչ։


== Կարիերա ==
«Սան Պաուլու» պատանեկան դպրոցի սան է։ Եվրոպական կարիերան նա սկսել է 25 տարեկանում՝ թուրքական «Գազիանտեպսպորում»։ Այնուհետեւ նա խաղացել է Շվեյցարիայի և Իտալիայի ակումբներում։ 2004 թվականին նա պայմանագիր կնքեց Մոսկվայի «Լոկոմոտիվի» հետ։ «Լոկոմոտիվի» կազմում  2004 թվականի Ռուսաստանի չեմպիոն, 2005 թվականի Ռուսաստանի առաջնության բրոնզե մեդալակիր, 2005 թվականի Ռուսաստանի սուպերգավաթակիր։ 2006 թվականի հունվարին «Քաթար ՖԱ»-ն վարձակալել է ֆուտբոլիստին, որից վեց ամիս անց տեղափոխվել է Մոսկվայի «Դինամո»։ 2007 թվականի հունվարից խաղում է իտալական «Բրեշիա» թիմում։ 2008 թվականի հուլիսին նա տեղափոխվեց ամերիկյան «Սան-Խոսե Էրտկվեյկս»,  MLS-ի խաղացող։ 2009 թվականի հունվարին նա հեռացավ «Սան Խոսե»-ից և շուտ պայմանագիր կնքեց Իտալիայի երրորդ լիգայի «Տարանտո»-ի թիմի հետ:2010 թվականին վերադարձավ Բրազիլիա։ 2016 թվականին՝ 45 տարեկան հասակում, նա վերսկսեց կարիերան «Ֆաստ» ակումբում՝ հայրենի Մանաուսից։
Ֆրանսիսկո Լիման չի խաղացել որևէ ազգային թիմում, չնայած ունեցել է այդ հնարավորությունները։


== Նվաճումներ ==
Իտալիայի Սուպերգավաթ 2001
Ռուսաստանի Չեմպիոն 2004
Ռուսաստանի Սուպերգավաթ 2005


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆալքենբերգ (Ստորին Բավարիա)

Անվան այլ կիրառումների համար տե՛ս՝ Ֆալքենբերգ (այլ կիրառումներ)Ֆալքենբերգ  (գերմ.՝ Falkenberg), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 3843մարդ (դեկտեմբերի 31, 2010 թվական)։ Զբաղեցնում է 66,60 կմ² մակերես տարածք։ Պաշտոնական կոդ՝ 09 2 77 119։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-09-23 at the Wayback Machine.
Պամմա

Պամմա (էստ․՝ Pamma), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարթա Բիբեսկու

Իշխանուհի Մարթա Բիբեսկու, ռումիներեն՝ Marta Bibescu, Մարթա Բիբեսկո, ֆր.՝ Marthe Bibesco, ծնկյալ՝ Մարթա Լուչիա Լահովարի, իշխանուհի Մավրոկորդատ, ռումիներեն՝ Marta Lucia Lahovary, հունվարի 28, 1886(1886-01-28) կամ 1888, Բուխարեստ, Ռումինիա - նոյեմբերի 28, 1973(1973-11-28) կամ 1973, Փարիզ, Փարիզի շրջան), ռումինացի և ֆրանսիացի գրող։ Ռումինիայի հասարակական գործիչ, Մոգոշոյա դղյակի տիրուհին։ Ողջ կյանքի ընթացքում վարել է օրագիր,  որը բաղկացած է 65 հատորից։


== Կենսագրություն և ստեղծագործական կյանք ==
Մարթա Բիբեսկուն Մավրոկորդատո իշխանական տնից էր սերում։ Գերմանիայի Վիլհելմ II կայսրը շուրջ տասնհինգ տարի սիրատոչոր նամակագրության մեջ է եղել վերջինիս հետ։
17 տարեկան հասակում Մարթան ամուսնանում է Ռումինիայի առաջին ավիատոր, իշխան Գեորգե Բիբեսկուի հետ։
Եվրոպայի տարածքում շրջագայելիս Մարթան սկսեց հրապարակել իր ճամփորդական ակնարկները, որոնք մեծ հետաքրքրություն առաջացրին եվրոպացի ընթերցողների շրջանում։
Երկրորդ համաշխարհային պատերազմի տարիներին Բիբեսկուն գաղտնի բանակցություններ է վարել, որպեսզի Ռումինիան դուրս գա աշխարհամարտից։ Խորհրդային զորքերի՝ Բուխարեստում տեղակայվելուց հետո Մարթան դիվանագիտական անձնագրով լքում է երկիրը։ Ապրել է տարագրության մեջ և զբաղվել գրական գործունեությամբ։ Դուստրը՝ Վալենտինան ամուսնու հետ կարողացել է լքել Ռումինիայի սահմանները 1958 թվականին։


== Ճանաչում ==
Մարթա Բիբեսկուն մի շարք ֆրանսիական գրական մրցանակների դափնեկիր է։ 1955 թվականին նա ընտրվել է Ֆրանսերեն լեզվի և գրականության թագավորական ակադեմիայի անդամ։


== Ծանոթագրություններ ==


== Գրականություն ==
Ghislain de Diesbach Princesse Bibesco — la dernière orchidée, ed. Perrin, Paris, 1986
Mircea Eliade, «Marthe Bibesco and the Meeting of Eastern and Western Literature» in Symbolism, the Sacred and the Arts, The Crossroad Publishing Company, N.Y., 1986, ISBN 0-8245-0723-1
Christine Sutherland Enchantress. Marthe Bibesco and her World, Farrar, Straus & Giroux, New York, 1996


== Արտաքին հղումներ ==
Princess Marthe Bibesco Collection Archived 2012-02-10 at the Wayback Machine. at the Harry Ransom Humanities Research Center at the University of Texas (Austin)
Պուչեգա

Պուչեգա (ռուս.՝ Пучега), գետ Ռուսաստանում, հոսում Արխանգելսկի մարզում։ Գետաբերանը տեղակայված է Սվետլուգա գետի ձախ ափին՝ 20 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034307
Հիդրոլոգիական ուսումնասիրությունների կոդը - 103003430
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կորիտնոե (գյուղ, Վիժնիցայի շրջան)

Անվան այլ կիրառումների համար տե՛ս՝ ԿորիտնոեԿորիտնոե (ուկրաիներեն՝ Коритне), գյուղ Ուկրաինայի Չեռնովցիի մարզի Վիժնիցայի շրջանում։ Բնակավայրը նախկինում նաև անվանվել է Վիլավչե։
2001 թվականի տվյալներով Կորիտնոե գյուղում բնակվում էր 2 452 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նավթիանի

Նավթիանի (վրաց.՝ ნავთიანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Թեթրի Ծղարոյից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ։


== Ծանոթագրություններ ==
Աթումյան

Աթումյան, հայկական ազգանուն։


== Ազգանունը կրողներ ==


== Ծանոթագրություններ ==